als_Latn dik_Latn sag_Latn
“El Clasico” po afron si një sfidë vendimtare për Realin e Madridit, por Ançeloti nuk e fsheh 11-shen që do të hedhë në fushë. Trajneri italian tregoi se e ka të qartë formacionin mbi të cilin ka vetëm një dyshim, atë që i përket portës. Ançeloti do t’i evitojë shpikjet apo eksperimentet në Barcelonë, do të luajë me modulin 4-3-3 dhe tredhëmbëshin “e paprekshëm” BBC, Bejl, Ronaldo dhe Benzema. Ky do të jetë “El Clasico” i dytë i Realit me të tre këta futbollistë njëherazi në fushë. E vetmja herë që kanë rastisur të tre përballë Barcelonës ishte ajo e disfatës 3-4 të pësuar në kampionat sezonin e kaluar në “Santiago Bernabeu”. Pjesa tjetër e ekipit “blanko” për 22 marsin do të formohet nga Modriç, Kros e Isko në mesfushë, kurse Karvahal, Pepe, Ramos dhe Marselo në mbrojtje. Në portë pritet të jetë Iker Kasijas. Kjo është e ashtuquajtura 11-shja gala, formacioni më i mirë i Realit me të vetmen mungesë atë të Hames Rodrigez. Dëmtimi i kolumbianit i ka kursyer Ançeloti dhimbjet e kokës pasi nëse Hames do të ishte gati do ta detyronte të sakrifikonte ose një nga treshja e BBC ose Modriç, prezenca e të cilit pas dëmtimit ka përmirësuar imazhin e ekipit. Ançeloti i duhet të thyejë një tabu, pasi nuk ka fituar asnjëherë në 4 vizitat e tij në Camp Nou. Bilanci i përballjeve të tij si trajner në strofullën blaugrana është 2 barazime dhe dy humbje. Vizitën e parë e bëri si trajner i Milanit në 2 nëntor të 2004 dhe u mund 2-1 me një gol të Ronaldinhos në minutën e 89. Sezonin e kaluar u mund në drejtimin e Realit të Madridit sërish 2-1. Edhe dy barazimet kanë pasur shijen e disfatës, i pari me Milanin në gjysmëfinalet e Championsit në 2006 kur kuqezinjtë barazuan 0-0 dhe u eliminuan pasi kishin humbur ndeshjen e parë 1-0. Edhe në drejtimin e PSG, Ançeloti u eliminua në çerekfinalet e Championsit kur barazoi në “Camp Nou” 1-1 pasi përballja e parë në Paris kishte përfunduar 2-2.
Ancelotti dyshon për 2 yje para klasikes0
Share.
als_Latn als_Latn eng_Latn